# Arne Bonde

### Fra Wikipedia, den frie encyklopedi

Arne Andreas Bonde (født 1924 i Ålesund, død 7. juni 2003 i Oslo) var en norsk journalist, redaktør, reklamenann og forfatter. Han er mest kjent for sin virksomhet som sjefredaktør i VG, hvor han var primus motor i omlegningen til tabloidiseringen av avisen. Han ble senere den første programdirektøren i NRKs radiokanal P2.

Bonde begynte sin jounalistiske løpebane som syttenåring i NTB. Under Annen verdenskrig bidro han med stoff til den illegale pressen i Norge. Senere dekket han de siste allierte bombeangrepene på Berlin våren 1945.

Han ble ansatt i Verdens Gang i 1952, da avisen slet med lave opplagstall og sviktende inntjening. Han overtok som avisens nyhetsredaktør i 1962 og som sjefredaktør i 1967. Ved hjelp av Schibsted, som var blitt overbevist om å overta avisen for én krone, ledet han VG frem til 1974, da publikasjonen var blitt Norges nest største avis, takket være en konsekvent tabloidisering av form og innhold.

Derefter arbeidet Arne Bonde i perioden 1975-77 i reklamebransjen som medeier og direktør i Thau Reklamebyrå, samtidig som han bidro med kommentarer til magasinet Farmand frem til 1982. Senere var han ansatt som forlagsredaktør i Ernst G. Mortensens Forlag fra 1977 til 82. I årene 1982-83 var han sjefredaktør i avisen Frisprog, som han også eide. I 1983 ble Arne Bonde ansatt som første programdirektør i NRKs radiokanal P2. Fra 1995 til 2001 var han redaktør i magasinet Kulturelt Perspektiv.

I sin tildels selvbiografiske bok Tabloid gir Bonde en innsikt i norsk presses utvikling efter krigen med spesiell vekt på VG og NRK.

## [rediger] Bibliografi

- Dus med bilen - en aktuell og populær bok for alle bilister, Oslo, Mortensen 1961
- Hundre år i papir, Oslo 1965 - jubileumsbok for Rich. Andvord
- Stat og presse - med pennen i jernlunge,Oslo, Cappelen 1975, (ISBN 8202031923)
- Feier-Mattis og andre ildsjeler - Gjensidige Skade 60 år, Oslo, Gjensidige 1982
- 125 år efter, Oslo, Rich. Andvord 1990 - jubileumsbok for Rich. Andvord
- Her er Norge - Lillehammer '94. Bind 2 av 3, (red.), Oslo, Stenersens Forlag 1992, (ISBN 8272011794)
- For lov og rett i 250 år - Oslo politikammer 1744-1994 med spesiell vekt på de siste 50 år, Oslo, Oslo Politikammer 1994, (ISBN 8299320305)
- For kunnskap i tiden: Den norske fagpresses forening 100 år 1898-1998 Oslo, Den Norske Fagpresses Forening 1998, (ISBN 8299446309)

- Tabloid, Arne Bonde (red. Dag Bredal), Kristiansand, IJ-forlaget 2004 (ISBN 8271472585)

## [rediger] Eksterne lenker

Bondes efterlatte papirer i Riksarkivet

Hentet fra «http://no.wikipedia.org../../../a/r/n/Arne_Bonde_3857.html»

Kategorier: Norske forfattere | Norske journalister | Fødsler i 1924 | Dødsfall i 2003

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk